LICENČNA POGODBA ZA KONČNEGA UPORABNIKA

POZOR: PRED NAMEŠČANJEM LICENCIRANE PROGRAMSKE OPREME PREBERITE TA DOKUMENT.

To je licenčna pogodba med vami in podjetjem Canon Inc. s sedežem na naslovu 30-2 Shimomaruko 3-chome, Ohta-ku, Tokyo 146-8501, Japonska (»Canon«), glede programske opreme, z njo povezanih elektronskih ali spletnih priročnikov in morebitnih posodobitev teh priročnikov (skupaj »Programska oprema«) in/ali besedila, slik, grafike in drugih izdelkov v digitalnem formatu ter morebitnih posodobitev teh izdelkov (»Podatki o vsebini«), ki vam je ponujena s to Licenčno pogodbo za končnega uporabnika (v nadaljevanju tega dokumenta bodo programska oprema in podatki o vsebini posamezno ali skupno imenovani kot »Licencirana programska oprema«).

Z NAMEŠČANJEM LICENCIRANE PROGRAMSKE OPREME SE STRINJATE, DA STE ZAVEZANI DOLOČILOM TE POGODBE.  ČE SE Z DOLOČILI TE POGODBE NE STRINJATE, TAKOJ ZAPRITE NAMESTITVENI PROGRAM.  LICENCIRANA PROGRAMSKA OPREMA SE NE BO NAMESTILA IN NE BOSTE JE SMELI UPORABLJATI.  Strinjate se, da boste licencirano programsko opremo uporabljali le v skladu z določili in pogoji, ki so opredeljeni spodaj.

1. Lastništvo in avtorske pravice:  Vse pravice, pravni naslovi in zahteve v licencirani programski opremi so last podjetja Canon ali njegovih licenčnih partnerjev.  Podjetje Canon ali njegovi licenčni partnerji vedno obdržijo vse avtorske pravice in druge pravice intelektualne lastnine v licencirani programski opremi in vseh poznejših kopijah te opreme ne glede na obliko.  Razen v obliki, ki je izrecno navedena v tem dokumentu, vam podjetje Canon za nobeno intelektualno lastnino Canona in njegovih licenčnih partnerjev ne prenese ali dovoli nikakršne izrecno izražene ali nakazane licence ali pravice.  Obvestila o avtorskih pravicah podjetja Canon in/ali njegovih licenčnih partnerjev, ki so v licencirani programski opremi, vključno s kakršno koli kopijo te opreme, ne smete spreminjati, odstraniti ali izbrisati.

2. Licenca:  Vaša licenca za uporabo licencirane programske opreme ni ekskluzivna niti prenosljiva:

(1) Programsko opremo lahko uporabljate (»uporaba« pomeni shranjevanje, nalaganje, nameščanje, izvrševanje ali prikaz programske opreme) v več računalnikih za svojo lastno uporabo.  Programske opreme ne smete dati v najem, zakup, prodati, dodeliti, poslati, prenesti ali ustvariti podlicence,

(2) Podatke o vsebini lahko kopirate, uporabljate in spreminjate (»uporaba« pomeni shranjevanje, nalaganje, nameščanje, izvrševanje ali prikaz podatkov o vsebini) v več računalnikih za svojo lastno uporabo.  Podatkov o vsebini in njihovih izpeljav ne smete dati v najem, zakup, prodati, dodeliti, poslati, prenesti ali ustvariti podlicence.  Podatke o licenci in njihove izpeljave lahko tudi tiskate (»Tiskanje«), poleg tega pa lahko natisnjene podatke uporabljate, kopirate in razdeljujete za lastne nekomercialne namene.  Natisnjenih podatkov ne smete uporabljati, kopirati in razdeljevati za komercialne namene.  Podjetje Canon ni odgovorno za vašo uporabo podatkov o vsebini in natisnjenih izvodov teh podatkov, niti za kakršno koli zahtevo ali tožbo, do katere pride zaradi ali v kakršni koli povezavi z uporabo podatkov o vsebini in natisnjenih izvodov teh podatkov, vključno s kakršno koli odgovornostjo ali stroški, ki izhajajo iz vseh zahtev, izgub, poškodb, tožb, razsodb, stroškov pravnega postopka in za odvetnike.

(3) Izdelati morate dovolj veliko število varnostnih kopij licencirane programske opreme za podporo dovoljene uporabe, pod pogojem, da vse tovrstne kopije vsebujejo Canonovo obvestilo o avtorskih pravicah, kot ga lahko vidite v izvirniku licencirane programske opreme, ki vam je poslan.

(4) Razen v primerih, ki so izrecno navedeni v tem dokumentu, licencirane programske opreme ne smete dati v najem, zakup, ustvariti podlicence, posoditi, prodati, dodeliti, poslati, prenesti, kopirati, ponovno izdelati, spreminjati, prilagoditi, združiti, prevesti, pretvoriti v drug programski jezik, opraviti povratno izdelovanje, razstaviti, spremeniti, razbiti na kose ali ustvariti izpeljav na podlagi celotne licencirane programske opreme ali njenega dela, poleg tega pa ne smete omogočiti drugi osebi, da bi to naredila ali uporabljala licencirano programsko opremo, razen pod pogoji, ki so izrecno dovoljeni s to pogodbo in razen v obsegu in okoliščinah, ki so izrecno zakonsko dovoljeni.

3. Potrditev prenosa informacij
Izrecno potrjujete in se strinjate, da (i) lahko določena programska oprema v celoti ali delno prenaša informacije, kot so ime, serijska številka tiskalnika Canon, vrsta programske opreme, nastavitev jezika, informacije o črnilu, stanje tiskalnika, regija in vrsta operacijskega sistema/brskalnika (v primeru, da prenesene informacije  ne vključujejo osebnih informacij) ter vam tako ponudi informacije in podatke, ki so najbolje prilagojene vašemu okolju, ko dostopate do strežnikov Canon ali katere koli tretje osebe, ki jo je določila družba Canon, ali vas obvesti o posodobitvah programske opreme oz.  vam ponudi druge informacije, brez da bi vas redno obveščala; in da (ii) lahko družba Canon analizira te informacije z namenom razvoja in izboljšanja kakovosti izdelka ter storitev zanj.

4. Omejitev izvoza:  Strinjate se, da licencirane programske opreme ne pošljete ali prenesete iz države, kjer ste jo prvotno pridobili, v druge države, ne da bi za to prejeli potrebnih pooblastil ustreznih vlad.  Strinjate se, da se boste držali vseh izvoznih zakonov in omejitev ter predpisov vsake vpletene države, poleg tega pa tudi izvoznih predpisov ZDA (»EAR«) ter da licencirane programske opreme ne boste izvozili ali ponovno izvozili, če bi s tem kršili takšne zakone, omejitve in predpise ali če za to ne bi dobili vseh potrebnih dovoljenj.

5. Preklic veljavnosti:  Ta pogodba je veljavna po namestitvi licencirane programske opreme in ostane veljavna do preklica.  To pogodbo lahko prekličete z uničenjem licencirane programske opreme in vseh morebitnih kopij.  Ta pogodba se lahko prekliče tudi če se ne držite katerih koli pogojev in določil te pogodbe.  Po preklicu iz kakršnega koli razloga morate takoj uničiti vse kopije licencirane programske opreme, vključno s kakršno koli licencirano programsko opremo, shranjeno na trdem disku katerega koli računalnika, ki je v vaši lasti ali pod vašim nadzorom.  Poleg tega lahko podjetje Canon vrši kakršne koli pogodbene ali pravne pravice, pooblastila ali odškodninske zahtevke, ki jih lahko.  Ne glede na navedeno preklic veljavnosti ne vpliva na razdelke 1, 3 ter od 5 do 9.

6. Podpora in posodobitve:  Canon, njegove podružnice in partnerji ter njihovi distributerji in trgovci niso odgovorni za vzdrževanje ali podporo licencirane programske opreme.  Canon, njegove podružnice in partnerji ter njihovi distributerji in trgovci niso zavezani omogočanju kakršnih koli posodobitev, popravkov ali podpore za licencirano programsko opremo, razen če se o tem drugače ne sporazumete s katero koli od omenjenih strank.

7. OMEJENA GARANCIJA.  PROGRAMSKA OPREMA JE LICENCIRANA »KOT JE«, BREZ KAKRŠNE KOLI IZRECNE ALI NAKAZANE GARANCIJE ALI POGOJA, VKLJUČNO Z, A NE OMEJENO NA NAKAZANE GARANCIJE V ZVEZI Z MOŽNOSTJO PRODAJE, KAKOVOSTI IN/ALI USTREZNOSTI ZA DOLOČEN NAMEN ALI NEKRŠITEV KATERE KOLI PRAVICE, POOBLASTILA IN ZAHTEV, VKLJUČNO Z INTELEKTUALNO LASTNINO BREZ OMEJITEV.

NOSILEC VSEH TVEGANJ GLEDE KAKOVOSTI IN DELOVANJA PROGRAMSKE OPREME STE VI.  ČE SE IZKAŽE, DA JE LICENCIRANA PROGRAMSKA OPREMA POKVARJENA, NOSITE VSE STROŠKE POTREBNIH POPRAVKOV VI (IN NE CANON, NJEGOVE PODRUŽNICE ALI PARTNERJI TER NJIHOVI DISTRIBUTERJI IN PRODAJALCI).

NEKATERE DRŽAVE ALI PRAVNE OBLASTI NE DOVOLJUJEJO IZKLJUČITVE NAKAZANIH GARANCIJ ALI POGOJEV, TAKO DA MORDA ZGORAJ NAVEDENA IZKLJUČITEV NE VELJA ZA VAS.  TA GARANCIJA VAM OMOGOČA POSEBNE ZAKONSKE PRAVICE, POLEG NJIH PA IMATE LAHKO TUDI DRUGE PRAVICE, KI SE RAZLIKUJEJO GLEDE NA DRŽAVO ALI SODNO OBLAST.

CANON NE JAMČI, DA BODO FUNKCIJE V LICENCIRANI PROGRAMSKI OPREMI USTREZALE VAŠIM POTREBAM ALI DA BO DELOVANJE LICENCIRANE PROGRAMSKE OPREME NEMOTENO ALI BREZ NAPAK.

Če licencirano programsko opremo dobite na mediju, kot je CD-ROM, Canon jamči, da je medij, na katerem je licencirana programska oprema shranjena, pri običajni uporabi brez napak v materialu in izdelavi devetdeset (90) dni od dne, ko ste ta medij prejeli, kar je dokazano z računom ali drugimi načini, ki jih odobri podjetje Canon.

ODŠKODNINE STRANK.  Vsa odgovornost podjetja Canon in njegovih licenčnih partnerjev ter vaša edina odškodnina je zamenjava medija, ki ne ustreza OMEJENI GARANCIJI in ki ga vrnete v lokalno prodajno podružnico podjetja Canon, ki deluje v državi, kjer ste licencirano programsko opremo pridobili, pri tem pa morate imeti kopijo računa ali druga dokazila, ki jih odobri podjetje Canon.  OMEJENA GARANCIJA ne velja, če je do napake medija prišlo zaradi nesreče, zlorabe ali nepravilne uporabe licencirane programske opreme, in se ne more prenesti na nikogar razen na izvirnega uporabnika licencirane programske opreme.

8. ZAVRNITEV JAMSTVA.  ZGORAJ NAVEDENA OMEJENA GARANCIJA JE EDINA GARANCIJA, KI VAM JE ZAGOTOVLJENA, OMOGOČENA PA JE NAMESTO VSEH GARANCIJ, POGOJEV, ZAGOTOVIL, PODJEMOV, DOLOČIL IN OBVEZNOSTI, KI IZHAJAJO IZ ZAKONODAJE, SPLOŠNEGA PRAVA, TRŽNE UPORABE, POTEKA PRODAJE ALI DRUGAČE, IN KI SO S TEM ZAVRNJENE DO NAJVEČJE MERE, KI JO DOVOLJUJE ZAKON.

9. IZKLJUČITEV NAKLJUČNE IN POSLEDIČNE ŠKODE TER OMEJITEV ODGOVORNOSTI.  PODJETJE CANON ALI NJEGOVI LICENČNI PARTNERJI VAM NISO V NOBENEM PRIMERU ODGOVORNI ZA KAKRŠNO KOLI NEPOSREDNO, POSREDNO, POSLEDIČNO, NAKLJUČNO, POSEBNO ALI KAKRŠNO KOLI DRUGO ŠKODO (VKLJUČNO Z, A NE OMEJENO NA ŠKODO ZARADI IZGUBE POSLOVNIH DOBIČKOV, PREKINITVE POSLA ALI IZGUBE POSLOVNIH INFORMACIJ), NE GLEDE NA TO, ALI JE BILO PODJETJE CANON ALI KATERI KOLI LICENČNI PARTNER OPOZORJEN NA MOŽNOST TAKŠNE ŠKODE.  CELOTNA ODGOVORNOST PODJETJA CANON IN KATEREGA KOLI OD NJEGOVIH LICENČNIH PARTNERJEV, KI IZHAJA IZ TE POGODBE ALI V POVEZAVI Z NJO V ZVEZI S POGODBO, OŠKODOVANJEM (VKLJUČNO Z, A NE OMEJENO NA MALOMARNOST) ALI S ČIM DRUGIM, JE OMEJENA NA ZNESEK, KI STE GA DEJANSKO PLAČALI ZA IZDELEK CANON, ZA KATEREGA JE LICENCIRANA PROGRAMSKA OPREMA IZDELANA, ALI NA PET AMERIŠKIH DOLARJEV (US$5,00) OZIROMA ENAKOVREDEN ZNESEK V USTREZNI DOMAČI VALUTI.

NOBEN DEL TE POGODBE NE SME VPLIVATI NA ZAKONSKE PRAVICE UPORABNIKA.

10. Splošno:  Ta pogodba sestavlja celotno pogodbo med vami in podjetjem Canon v zvezi z licencirano programsko opremo in ima prednost pred katerimi koli predhodnimi ustnimi ali pisnimi zagotovili, pogodbami ali sporazumi v zvezi z licencirano programsko opremo.  Nobena stranka nima nikakršnega pravnega sredstva glede kakršne koli izjave o njej, po kateri je računala na sklenitev te pogodbe (razen, če je do take izjave prišlo z goljufijo), edino pravno sredstvo te stranke je zaradi kršitve pogodbe, kot je določeno v tej pogodbi.

Če pristojno sodišče kadar koli odloči, da je kateri koli del te pogodbe v celoti ali delno nezakonit, neveljaven ali ga ni mogoče izvršiti na kakršen koli način po zakonu katere koli sodne oblasti, to dejstvo ne vpliva ali izniči zakonitost, veljavnost ali izvršljivost katerega koli drugega določila te pogodbe.

Če podjetje Canon kakršne koli pravice, pooblastila ali pravnega sredstva po tej pogodbi ne izvrši ali ga izvrši z zakasnitvijo, to na nikakršen način ne predstavlja odpovedi takšnih pravic, pooblastil ali pravnih sredstev.

Nobena različica te pogodbe ni veljavna, razen če je v pisni obliki in podpisana s strani Canonovega pooblaščenega predstavnika.

Canonove podružnice in/ali partnerji lahko neposredno vršijo določila te pogodbe, ki se nanašajo na njih.

Obvestilo vlade ZDA glede omejenih pravic
Komercialne licenčne pravice in omejitve za vso licencirano programsko opremo, ki jo prejme vlada ZDA in so opisane v drugih delih tega dokumenta, so podvržene omejitvam s strani vlade ZDA, izdanim na dan 1. decembra 1995 ali po njem.  Za vso licencirano programsko opremo, ki jo prejme vlada ZDA, po pravilih, izdanih pred 1. decembrom 1995, veljajo OMEJENE PRAVICE, določene v dokumentih FAR, 48 CFR 52.227-14 (JUNIJ 1987) ali DFAR, 48 CFR 252.227-7013 (OKTOBER 1988), po potrebi.
